
Narva linna territooriumil asuva piiripunkti suunduvate sõiduautode väljasõidu järjekorra eelregistreerimise kord 
Käesolev määrus kehtestatakse Kohaliku omavalitsuse korralduse seaduse § 30 lõike 1 punkti 3 alusel ning vastavalt Siseministeeriumi ja Narva Linnavalitsuse vahel sõlmitud halduslepingule.

§1. Käesolev kord kehtestab sõiduautode väljasõidu järjekorra eelregistreerimise menetluse ja teenuse osutamise tingimusi (edaspidi „eelregistreerimine“) sõiduautode liiklemisel Narva linna territooriumil asuvasse piiripunkti aadressil Rahu 4a, Narva, asuvalt transiittranspordiplatsilt (edaspidi „transiittranspordiplats“).

§2. Eelregistreerimise teenuse saamiseks esitab sõidukijuht vabas kirjalikus vormis  sõiduki registreerimisnumbrit ja sõidukimarki, Narva linnas asuvasse piiripunkti transiittranspordiplatsilt väljasõidu kuupäeva ja kellaega ning kontaktandmeid tagasiside andmiseks sisaldava taotluse.
§3. Pärast käesoleva korra §-s 2 nimetatud taotluse saamist registreerib transiittranspordiplatsi operaator nimetatud sõiduki väljasõidu kuupäeva ja kellaaja sõiduautode järjekorras ning informeerib registreerimisest sõidukijuhti taotluses esitatud kontaktandmetel.

§4. Järjekorras eelregistreeritud sõiduki juht aegsasti saabub nimetatud sõidukiga transiittranspordiplatsile ja esitab eelregistreeritud sõiduki registreerimistunnistuse ning maksab eelregistreerimise teenuse eest 300 krooni (sisaldab käibemaksu). Pärast teenuse eest tasumist sõidukijuht saab kätte piiripunkti väljasõitmiseks talongi eelregistreerimisel määratud kellaajaga.

§5. Käesolev kord ei määra piiripunkti sissesõidu aega.

§6. Transiittranspordiplatsile saabumisel eelregistreeritud kellaajast hiljem ei kuulu viimane taastamisele sõltumata hilinemise põhjusest.
§7. Eelregistreeritud sõiduki vahetus teise sõiduki vastu ei ole lubatud.

§8. Käesolev määrus jõustub 20.07.2009.a.

